ÅRSMELDING FRA STYRET SESONGEN 2018/19

Styret i Vinne Skilag har sesongen 2018/2019 bestått av:
Leder: Margrete Skjerve
Nestleder: Eivind Grande Gudding og John Sverre Barli
Kasserer: Morten Langnes
Sekretær: Silje Bjørken
Sportslig leder: Mari Gudding (langrenn) og Erik Aunøien (skiskyting)
Styremedlem: Håkon Skjerve
Styremedlem: Roger Karlsen
1. Varamedlem: Thomas Bjørken
2. Varamedlem: Erlend Kålen
Styret har avholdt 8 styremøter og behandlet 42 saker.

Arbeidsfordelingen i styret har vært god. Vi har vært representert på:
· Skikretsting
· Møter i Verdal idrettsråd
· Team Innherred skiskyting
Vi har gjennomført dugnader for å skaffe inntekter til skilaget:
· Vinne Bingo
· Mannskap på 2 parkfester- Vømmelfesten og Trønder-rock
· Rulleskirenn på Øras dager
· Ved-dugnad for Verdalsbruket
· Høstdugnad i skiløypa
· Varetelling på Prix
· Skiskole
· Skilotteriet
Sportslig:
· Miljøsamling Vålådalen
· Miljøsamling Edsåsdalen
· Verdalssamling
Vi har arrangert:
· Rulleski-sprint, Vinne skilag Grand Prix, på Øras dager
· Skiskytterskole
· Distanserenn og runderenn klassisk 16.1-18
· Lille Arnljot Gelline 20.1-18
· Verdalskarusell Vinne fristil 23.1-18
· Distanserenn og runderenn friteknikk / Skiskyting 2008 og eldre 30.1-18
· Klubbmesterskap distanserenn og runderenn fristil 13.2-18 
· Vinnesprinten 8 år – senior friteknikk 6.3-18

Før sommerferien 2018 ble det gjennomført skiskyttertreninger for 2005 og eldre, innendørs i skytehallen på Vinne skole. I august arrangerte vi rulleskirenn i forbindelse med Øras dager. Fra slutten av august til etter høstferien var løpere fra Vinne skilag med på rulleskitreninger som var et samarbeidsprosjekt mellom klubbene i Verdal. For skiskytterne startet det opp skytetrening to ganger i uka fra august. Etter høstferien startet det opp barmarkstrening for 3.klasse og eldre. Det ble også arrangert styrketrening i høstsesongen.
I september var ca 40 stor og små med på miljøsamling til Vålådalen. Trivelige og sosiale dager med trening og leik i gymsal, rulleski- og skyteøkter, myrfotball og langtur. I månedsskille november desember var det miljøsamling i Edsåsdalen med ca 90 deltagere. Litt lite snø, men det ble trening med ski på beina og skyteøkter for skiskytterne. Både Vålådalen og Edsåsdalen er virkelig miljøskapende samlinger for skilaget. Utøverne blir kjent med hverandre på tvers av kjønn og alder, og de voksne blir godt kjent. Utrolig fint at så mange kan møtes over gode måltid, i leik og moro og i gode treningsøkter. Miljøturen i år ble KM i stafett på Leksvika skistadion med 8 lag, 24 utøvere til start spredt på mange aldersklasser. På flere renn, både langrenn og skiskyting, har Vinne skilag vært godt representert og det kan vi være virkelig stolte av. 
Snøsesongen startet bra, og vi gjennomførte mandagstreninger allerede i desember. Fra 14. januar ble det arrangert mandagstreninger for alle aldergrupper. Januar, februar og mars ble fine måneder i skiløypa med mange deltakere på treninger og renn. Og kveldsmat etter mandagstreninger har vært et populært tilbud også i år. Vi har arrangert en stor del av våre planlagte renn, og klubbkaruseller/distanserenn har hatt ca 50 påmeldte. Dessverre måtte Arnljot Gelline og forenkla kretsrenn skiskyting avlyses pga snømangel. 
Skiskolen ble arrangert 18. og 19.februar, med ca 50 unger påmeldt. To flotte dager, hvor det spesielt skal skrytes av alle de flotte ungdommene som aktiviserte, leika med og viste omsorg for alle ungene. 
Løypekomiteen gjør en helt fantastisk jobb. Oppkjørte løyper så fort snøen meldte sin ankomst i desember, og etter det har det vært skiføre i skianlegget vårt helt til midten av mars. Snøforholdene har vært utfordrende, men løypemanskapet har klart å holde løypene klar til bruk. I tillegg til lysløypa har også Ravlorunden og Arnljot Gelline trassen har vært klare for ivrige skigåere når snøforholdene har vært til stede. Og løypene våre høster godord fra nær og fjern. 
Nytt av året er parkeringsavgift, noe vi håper vil gi oss enda bedre mulighet til å holde løypene våre i tipp topp stand. Skilaget har også investert i nytt speakeranlegg og tidtakerutstyr med brikker, som gir arrangementene våre et løft. Takket være god dugnadsinnsats har også skihytta fått en ansiktsløftning og det er planer for flere oppgraderinger, og vi håper det vil bidra til økt bruk. Vi vil også nevne at vi synes det er stas å se at så mange har skaffet seg den nye Vinne skilag dunjakken.
Det må også nevnes alle dugnadstimer som legges ned av foreldre i skilaget når det kommer til egne arrangement og gjennomføring av treninger. Alle komiteer og frivillige gjør en super innsats, som styret er veldig takknemlig for.



[bookmark: _GoBack]Det rekrutteres godt i skilaget vårt, med god deltagelse på treninger og renn. Dette, sammen med engasjerte foreldre, gjør Vinne skilag til et skilag som fungerer godt.
På vegne av styret, tusen takk.
For ytterligere informasjon henvises det til de ulike komiteenes årsmeldinger.
Verdal 21. mars 2019
Margrete Skjerve
Leder, Vinne skilag

